User:Minor-SHN-05/sandbox

= =

= Parokia San Willibrordus =

Pastor Bicente Guan Agostin Jansen, nasé na Schiedam ( Hulanda ) dia 1 di Juni 1850, den su di tres aña den saserdosio e la yega Kòrsou dia 16 di Dezèmber 1879. Pastor Jansen tabata tin un deseo di traha un misa grandi na San Willibrordus, ku den pasado e nomber di e bario tabata " Buitenbos ". Na aña 1882 pastor Jansen a bai Hulanda i den e biahe aki e la rekolektá fondo pa traha e misa.

Pastor a regresá ku hèrmènt di karpinté, hèrmènt di mèsla ku yudansa di e habitante nan di bario lo huza pa yuda konstruí e parokia. E materialnan ku tabata wòrdu huzá tabata e piedra nan di laman di Daaibooi.

Dia 23 di Juni 1884, Iglesia Katoliko ofisialmente a hasi un petishon pa un tereno publiko pa e konstrukshon di e misa nobo. Na inisio di Juni ela pidi pèrmit pa bula baranka di Seru Cabajé na e banda di Playa Daaibooi. E seru ta situá den e plantashi Porto Marie. Pa hasi e transporte fasil, ela laga habri un kaminda.

Dia 7 di Novèmber 1884, dia di San Willibrordus a kuminsá ku e konstrukshon di e parokia.

E konstrukshon di e misa a dura 4 aña di 1884 -1888. Ku hopi kontratempu e parokia a wordu bendishoná door di Mgr. Joosten dia 12 di Dezèmber 1888.



Restu di Pastor Bicente Guan Agostin Jansen
Segun e eskritura nan riba su lapida, pastor Bicente Jansen a fayesé a bordo di vapor Prins Maurits dia 1 di Ougustus 1890. Segun historia nan di habitante nan, e kousa di morto tabata pa un malesa ku e tabata tin.

Vapor tabata riba ruta banda di Haiti, lo kual a pone ku nan a dera e pastor na e teritorio aki. Despues di tempu, a manda pidi su restu nan i konservá esaki nan na e parokia ku e la lanta, dunando su restu nan un omenahe na e pueblo ku tantu ela stima.



Estado aktual di Parokia San Willibrordus (2023)


Huntu ku e parokia, a traha un regenbak ku kapasidat di 739.000 liter ku tabata direktamente konektá for di e dak di e parokia. E awa aki tabata pa tur habitante nan di San Willibrordus i tabata baha un hèmber i rekohé awa na nesesidat di kada famia.

 ( Wak potrèt 1.1 Estado aktual di regenbak na Parokia San Willibrordus) 

Aktualmente e parokia a haña renobashon na diferente parti di e misa pero semper ta purba mantené e mesun esensia original.

Tin diferente aspekto ku ta laga e esensia original keda, por ehèmpel kas di karko pa awa bendita.

 ( Wak potrèt 1.2 Kas di karko den e pilar nan di misa di San Willibrordus ) 

E pilar nan tambe ta aktualmente den e estado original ku awendia nos por apresiá e akabado ku e pilar nan tin, teniendo na kuenta ku no tabata tin mashin moderno na momentu ku a konstrui e parokia.

 ( Wak potrèt 1.3 Akabado original di e pilar nan di misa di San Willibrordus ) 

Bentana nan tambe ta den e estado natural ku finalidat pa mantene e esensia di e parokia den su inisio nan.

 ( Wak potrèt 1.4 Bentana nan original di misa di San Willibrordus ) 

(Fuente : Parokia di San Willibrordo, Ruthmila A. Sorel, Delft, September 2022 i relato di sr. Jacobo Boy Kastablank)